EU-Latvia-assosiaationeuvoston päätös N:o 4/2000, tehty 9 päivänä lokakuuta 2000, Latvian tasavallalle asetettavista ehdoista yhteisön pienten ja keskisuurten yritysten hyväksi toteutettavaan ohjelmaan osallistumiseksi



Virallinen lehti nro L 278 , 31/10/2000 s. 0021 - 0023



EU-Latvia-assosiaationeuvoston päätös N:o 4/2000, tehty 9 päivänä lokakuuta 2000, Latvian tasavallalle asetettavista ehdoista yhteisön pienten ja keskisuurten yritysten hyväksi toteutettavaan ohjelmaan osallistumiseksi (2000/663/EY) ASSOSIAATIONEUVOSTO, joka ottaa huomioon Euroopan yhteisöjen ja niiden jäsenvaltioiden sekä Latvian tasavallan välisestä assosiaatiosta tehdyn Eurooppa-sopimuksen(1) ja erityisesti sen 109 artiklan, sekä katsoo seuraavaa: (1) Eurooppa-sopimuksen 109 artiklan mukaisesti Latvia voi osallistua yhteisön puiteohjelmiin, hankkeisiin ja muihin yhteisön toimiin liitteessä XVIII tarkoitetuilla aloilla, joihin kuuluvat pienet ja keskisuuret yritykset. (2) Kolmannesta monivuotisesta ohjelmasta pienten ja keskisuurten yritysten (pk-yritysten) hyväksi Euroopan unionissa (1997-2000) 9 päivänä joulukuuta 1996 tehdyssä neuvoston päätöksessä 97/15/EY(2) hyväksyttiin neljäksi vuodeksi 1 päivästä tammikuuta 1997 ohjelma, joka koskee yhteisön politiikkaa pienten ja keskisuurten yritysten (pk-yritysten) hyväksi, mukaan luettuna käsityö- ja pienyritykset, ja ohjelman 7 artiklan 1 kohdassa säädetään, että Keski- ja Itä-Euroopan assosioituneet maat voivat osallistua kyseiseen ohjelmaan. (3) Eurooppa-sopimuksen 109 artiklan mukaisesti assosiaationeuvosto päättää ehdoista, jotka koskevat Latvian osallistumista liitteessä XVIII tarkoitettuihin toimiin, ON PÄÄTTÄNYT SEURAAVAA: 1 artikla Latvian tasavalta osallistuu kolmanteen monivuotiseen ohjelmaan pienten ja keskisuurten yritysten (pk-yritysten) hyväksi Euroopan unionissa (1997-2000) liitteessä I ja II olevien ehtojen mukaisesti, jotka ovat olennainen osa tätä päätöstä. 2 artikla Tätä päätöstä sovelletaan ohjelman keston ajan. 3 artikla Tämä päätös tulee voimaan sen hyväksymistä seuraavan kuukauden ensimmäisenä päivänä. Tehty Brysselissä 9 päivänä lokakuuta 2000. Assosiaationeuvoston puolesta Puheenjohtaja H. Védrine (1) EYVL L 26, 2.2.1998, s. 1. (2) EYVL L 6, 10.1.1997, s. 25. LIITE I Ehdot Latvian osallistumiselle kolmanteen monivuotiseen ohjelmaan pienten ja keskisuurten yritysten (pk-yritysten) hyväksi Euroopan unionissa (1997-2000) 1. Latvia osallistuu kaikkiin kolmannen monivuotisen ohjelman pienten ja keskisuurten yritysten (pk-yritysten) hyväksi Euroopan unionissa (1997-2000), jäljempänä "ohjelma", toimiin kolmannesta monivuotisesta ohjelmasta pienten ja keskisuurten yritysten (pk-yritysten) hyväksi Euroopan unionissa (1997-2000) 9 päivänä joulukuuta 1996 tehdyssä neuvoston päätöksessä (97/15/EY) ja erityisesti sen 7 artiklan 1 kohdassa vahvistettujen tavoitteiden, perusteiden, menettelyjen ja määräaikojen mukaisesti, jollei tässä päätöksessä toisin säädetä. 2. Osallistumisehdot täyttävien latvialaisten laitosten, järjestöjen ja yksityishenkilöiden hakemusten jättämiseen, arviointiin ja valintaan sovelletaan samoja ehtoja kuin osallistumisen ehdot ja edellytykset täyttäviin yhteisön laitoksiin, järjestöihin ja yksityishenkilöihin. 3. Latvian ehdottamiin monikansallisiin hankkeisiin ja toimiin on tarpeen mukaan otettava vähimmäismäärä kumppaneita yhteisön jäsenvaltioista ohjelman yhteisöllisen ulottuvuuden varmistamiseksi. Tästä vähimmäismäärästä päätetään ohjelman toteuttamisen yhteydessä ottaen huomioon toimien luonne, yksittäisten hankkeiden osanottajien määrä ja ohjelmaan osallistuvien maiden määrä. 4. Latvia maksaa vuosittain yhteisön Euroopan unionin yleiseen talousarvioon rahoitusosuuden kattaakseen ohjelmaan osallistumisesta aiheutuvat kustannukset (katso liite II). Assosiaatiokomitea voi tarvittaessa mukauttaa tätä rahoitusosuutta. 5. Yhteisön jäsenvaltiot ja Latvia tekevät olemassa olevien säädösten rajoissa kaikkensa helpottaakseen edellytykset täyttävien henkilöiden vapaata liikkuvuutta ja oleskelua Latviassa ja yhteisön jäsenvaltioissa tämän päätöksen soveltamisalaan kuuluvaan toimintaan osallistumiseksi. 6. Komissio ja Latvia arvioivat kumppanuuden perusteella jatkuvasti Latvian osallistumista ohjelmaan, sanotun kuitenkaan rajoittamatta komission ja yhteisön tilintarkastustuomioistuimen sellaisten tehtävien hoitoa, jotka koskevat ohjelman arviointia kolmannesta monivuotisesta ohjelmasta pienten ja keskisuurten yritysten (pk-yritysten) hyväksi Euroopan unionissa tehdyn päätöksen 6 artiklan nojalla. Latvia toimittaa tarpeelliset kertomukset komissiolle ja osallistuu yhteisön siinä yhteydessä määräämiin muihin erityistoimiin. 7. Latvia kutsutaan ennen ohjelmakomitean säännöllisiä kokouksia pidettäviin koordinaatiokokouksiin mistä tahansa kysymyksestä, joka koskee tämän päätöksen täytäntöönpanoa, sanotun kuitenkaan rajoittamatta kolmannesta monivuotisesta ohjelmasta pienten ja keskisuurten yritysten (pk-yritysten) hyväksi Euroopan unionissa tehdyn päätöksen 4 artiklassa tarkoitettuja menettelyjä. Komissio ilmoittaa Latvialle kyseisten säännöllisten kokousten tuloksista. 8. Hakemusmenettelyssä, sopimuksissa, annettavissa kertomuksissa ja muissa ohjelman hallinnollisissa järjestelyissä käytettävän kielen on oltava jokin yhteisön virallisista kielistä. LIITE II Latvian rahoitusosuus Euroopan unionin kolmannesta monivuotisesta (1997-2000) pienten ja keskisuurten yritysten (pk-yritysten) hyväksi toteutettavasta ohjelmasta 1. Latvian rahoitusosuus kattaa: a) ohjelmista myönnettävän tuen latvialaisten yksikköjen osallistumiseksi liitteessä I olevassa 1 kohdassa määriteltyihin toimiin; b) ohjelman hallinnolliset lisäkustannukset, jotka liittyvät komission vastuulla olevan ohjelman hallinnointiin ja jotka aiheutuvat Latvian osallistumisesta ohjelmaan. 2. Kunakin varainhoitovuonna latvialaisten edunsaajien ohjelmasta saamien tukien tai muiden taloudellisten avustusten yhteismäärä ei saa olla suurempi kuin Latvian maksama rahoitusosuus sen jälkeen, kun hallinnolliset lisäkustannukset on vähennetty. Jos Latvian Euroopan unionin yleiseen talousarvioon maksama osuus hallinnollisten lisäkustannusten vähentämisen jälkeen on suurempi kuin latvialaisten edunsaajien ohjelmasta saamien tukien tai muiden taloudellisten avustusten yhteismäärä, komissio siirtää ylijäämän seuraavan varainhoitovuoden talousarvioon, ja se vähennetään seuraavan vuoden rahoitusosuudesta. Jos tällainen ylijäämä jää jäljelle ohjelman päättyessä, vastaava määrä maksetaan takaisin Latvialle. 3. Latvian vuotuinen rahoitusosuus on 479360 euroa vuodesta 1999 alkaen. Tästä määrästä 31360 euroa on tarkoitettu käytettäväksi sellaisten hallinnollisten lisäkustannusten kattamiseen, jotka liittyvät komission vastuulla olevaan ohjelman hallinnointiin ja jotka aiheutuvat Latvian osallistumisesta siihen. 4. Euroopan unionin yleiseen talousarvioon sovellettavia varainhoitoasetuksia sovelletaan erityisesti Latvian rahoitusosuuden hallintaan. Tämän päätöksen tultua voimaan ja kunkin seuraavan vuoden alussa komissio pyytää Latviaa toimittamaan sen tämän päätöksen mukaista rahoitusosuutta vastaavat varat. Rahoitusosuus ilmoitetaan euroina, ja se maksetaan komission euromääräiselle pankkitilille. Latvia maksaa osuutensa tämän päätöksen soveltamisalaan kuuluvista vuosikustannuksista rahoituspyynnön mukaisesti ja viimeistään kolmen kuukauden kuluttua pyynnön lähettämisestä. Jos osuuden maksu viivästyy, Latvia maksaa korkoa maksamattomasta määrästä eräpäivästä alkaen. Viivästyskorkona käytetään eräpäivän kuukautena voimassa olevaa Euroopan keskuspankin euromääräisiin toimiin soveltamaa korkoa korotettuna 1,5 prosenttiyksiköllä. 5. Latvia maksaa 3 kohdassa tarkoitetut hallinnolliset lisäkustannukset kansallisesta talousarviostaan. 6. Latvia maksaa osallistumisestaan aiheutuvista jäljellä olevista kustannuksista 448000 euroa kansallisesta talousarviostaan.